
     REPUBLIKA HRVATSKA
     TRGOVAČKI SUD U OSIJEKU



U IME REPUBLIKE HRVATSKE

R J E Š E N J E



	Trgovački sud u Osijeku po sudskoj savjetnici Marini Ljubičić Knežević u stečajnom predmetu povodom zahtjeva Financijske agencije OIB: 85821130368 RC Zagreb, Podružnica Zagreb, Trg svibanjskih žrtava 1995. 1, za pokretanje skraćenog stečajnog postupka  nad dužnikom World Trade Tower Development d.o.o., Zagreb, Ivana Lučića 2/A, MBS: 081020599, OIB: 80535913968, dana 3. siječnja 2018.			


    r i j e š i o   j e


Obustavlja se skraćeni stečajni postupak nad stečajnim dužnikom World Trade Tower Development d.o.o., Zagreb, Ivana Lučića 2/A, MBS: 081020599, OIB: 80535913968, i odbacuje zahtjev  Financijske agencije, Regionalnog centra Zagreb, Podružnice Zagreb, OIB: 85821130368, Zagreb, Trg svibanjskih žrtava 1995. 1, za provedbu skraćenog stečajnog postupka.

Obrazloženje
 
	Trgovački sud u Zagrebu 25. svibnja 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-2810 od 23. svibnja 2017. nad stečajnim dužnikom World Trade Tower Development d.o.o., Zagreb, Ivana Lučića 2/A, MBS: 081020599, OIB: 80535913968.

Visoki trgovački sud Republike Hrvatske rješenjem, broj: 31-Su-525/17-10 od 26. lipnja 2017. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.

Stečajni dužnik, zastupan po punomoćniku Jurici Reberskom, odvjetniku iz Mamić Perić Reberski Rimac Odvjetničkog društva d.o.o., dostavio je podnesak uz Potvrdu o blokadi računa i novčanih sredstava ovršenika od 29. prosinca 2017. iz koje je razvidno da na računima i novčanim sredstvima ovršenika na dan izdavanja potvrde evidentirano je 0 dana neprekidne blokade i da nepodmirene obveze na dan izdavanja potvrde iznose 0,00 kuna.

Odredbom čl. 5. st. 1. i 2. Stečajnog zakona (Narodne novine, broj: 71/15; u daljnjem tekstu SZ) propisano je da se stečajni postupak može otvoriti ako sud utvrdi postojanje stečajnog razloga, kao i da su stečajni razlozi nesposobnost za plaćanje i prezaduženost.

Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.

Slijedom navedenog, obzirom na strani stečajnog dužnika više ne postoji stečajni razlog iz čl. 5. SZ-a i nisu kumulativno ispunjene pretpostavke iz čl. 428. SZ-a za provedbu skraćenog stečajnog postupka, obustavlja se skraćeni stečajni postupak i odbacuje zahtjev za provedbu istog. 

                                               U Osijeku, 3. siječnja 2018.

Zapisničar:      
Žana Bem                                
																				      Sudska savjetnica
								Marina Ljubičić Knežević

POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Trgovačkom sudu u Osijeku u roku od 8 dana pismeno u 3 primjerka.            
                                                                                                                                           
DNA :
1. FINA, RC ZAGREB, Podružnica  Zagreb
1. Stečajni dužnik – po punomoćniku
1. e-oglasna ploča uz Potvrdu FINA-e (str. 16 spisa)
1. riješeno obustavom
1. kal. 24/1

